歌手2018

《歌手》2018，係中國大陸湖南衛視喺2018年第一季度播出嘅逢星期五晚黃金檔音樂類真人騷節目，係2018湖南衛視節目巡禮重點推介嘅一檔節目，接檔節目《奇兵神犬》。節目由《我是歌手》同《歌手》系列節目製作人洪濤打造，音樂總監係香港資深音樂人梁翹柏，首期節目喺2018年1月3號喺湖南長沙HBS廣電中心錄製，同埋喺2018年1月12號首播。
《歌手2018》加盟歌手依舊匯聚咗大中華地區同埋其他地區嘅知名歌手，首發歌手包括中國大陸嘅汪峰、李曉東、周延（GAI）、臺灣嘅張韶涵、李聖傑、英國嘅Jessie J同張天；補位歌手包括中國大陸嘅李泉、華晨宇、騰格爾同郁可唯；踢館歌手包括中國大陸嘅蘇詩丁、霍尊同菲律賓嘅KZ·譚定安，加盟《歌手2018》共14位。呢季賽制較上季有啲唔同，取消咗逆戰歌手同挑戰歌手，加翻補位歌手同踢館歌手，每輪競演由兩場改做三場，挑戰歌手喺每輪第二場加入，嗰場踢館冇墊底就暫時安全，綜合第三場冇前四名就淘汰，補位歌手喺踢館歌手後。
2018年4月13號夜晚，歷時三個幾月嘅《歌手2018》落下帷幕，最終Jessie J贏咗其他參賽歌手，攞咗《歌手2018》歌王，華晨宇攞亞軍、汪峰攞季軍。

賽制
2018賽季嘅賽制升級做「2+1」嘅全新模式，將逆戰歌手取消但加翻補位歌手，將挑戰歌手改做踢館歌手，整體上回歸《我是歌手》第三季，賽制係三場一輪，每場都有500位觀眾聽審投票，每位聽審揀3位自己認為嗰場表現最好嘅歌手，但細微之處有啲唔同。
頭兩場競演，由7位首發歌手競演。其間，第一位踢館歌手將喺第二場競演加入到比賽入面，同首發七位歌手競演。若踢館歌手喺嗰場競演排名冇包尾，就暫時安全，同時累計第一、二場競演嘅成績，得票率最低嘅首發歌手將被淘汰；相反就即刻遭到淘汰。
第三場競演係第一輪嘅踢館賽，首位踢館歌手同剩返嘅六位首發歌手或繼續由七位首發歌手競演。若踢館歌手喺上一場競演入面冇遭到淘汰，同累計第二、三場競演得票率贏咗一半嘅歌手，唱進前四名，就踢館成功，加入在線歌手陣容，同淘汰累計第二、三場競演得票率最低嘅歌手；相反就踢館失敗，無緣接下來嘅競演。若踢館歌手喺上一場競演入面已遭到淘汰，就累計第二、三場競演得票率最低嘅歌手將被淘汰出7人陣容。而喺之後嘅第四場競演，首位補位歌手將加入到在線歌手陣容，之後嘅賽制將依照第二、三、四場嘅競演流程循環。
《歌手2018》共有七位首發歌手、三位踢館歌手同三位補位歌手。之後因周延退賽，節目組喺正常賽制以外增加一位補位歌手，補位歌手數量由三位增至四位。
呢季節目復設主持人一職，由參加競演嘅某位歌手固定擔任。當主持人遭到淘汰，再由其他歌手接棒。
喺選歌上，呢季要求每位參賽歌手除首場競演可演唱自己嘅代表作外，之後競演只得一次機會演唱自己嘅代表作。
呢個賽季喺正式投票之前新增預投票環節，即前四位歌手競演完後，現場500位觀眾聽審用投票器預選出呢場競演嘅第一名，預投票結果唔計入比賽成績。
由於賽制嘅改變，呢個賽季喺宣佈結果嘅方式上比往季都有啲唔同。每輪第一場競演結束後，現場只公佈該場競演排名前四位嘅歌手同佢哋嘅最終排名，排名後三位嘅歌手要喺排名公佈完畢後抽選第二場競演嘅出場順序，而佢哋嘅最終排名就會留待第二場競演結束後公佈。

賽果
安全
首位
第尾
淘汰
返場表演
踢館歌手
踢館成功
突圍成功
突圍失敗
歌王
其他名次
缺席
退賽
註：
A. 平均排名只計算每期官方公佈嘅正式名次，唔計算總排名
B. 周延喺第一輪淘汰賽播出前宣佈退賽，因此第一輪淘汰賽播出期間並未當場宣佈周延所得名次。根據節目播出畫面同媒體報導可推斷出周延喺嗰場競演所得名次係第四名
C. 由於Jessie J因病缺席第三輪淘汰賽競演，所以節目組將第三輪第一場競演成績作廢，並從嗰場競演重新開始排位賽。
得票數
得票率

賽程
註：標示灰色表示未正式公佈資訊。

排位賽
呢期係歌手2018首場競演、為第一輪排位賽。第一期，喺北京時間2018年1月3號錄製、2018年1月12號夜晚8點喺湖南衛視首播。
^  A. 預投票第一名
^  B. Rap由張天填詞


淘汰賽
呢期係歌手2018第二場競演、為第一輪淘汰賽。第二期，喺北京時間2018年1月11號錄製、2018年1月19號夜晚8點喺湖南衛視播出。第一輪，由蘇詩丁參加踢館賽、為首位踢館歌手，最終獲得第五名暫時安全。
^  A. 亦作現場鍵盤手
^  B. Rap由嚴藝丹填詞
^  C. 預投票第一名


^  D. 亦作現場結他手
^  E. 因周延喺第一輪淘汰賽播出前宣佈退賽，因此第一輪淘汰賽播出期間並未當場宣佈周延所得名次同刪走所有鏡頭。根據節目播出畫面可推斷出周延喺嗰場競演所得名次係第四名。
^  F. 蘇詩丁獲得144票（得票率係9.71%）

總排名
第一輪，因蘇詩丁喺第二場獲得第五名暫時安全，所以李曉東遭到淘汰。
歌手2018 第一輪總排名

7李曉東6.36%（7）7.92%（7）7.14%
^  A. 因周延喺第一輪淘汰賽播出前宣佈退賽，所以第一輪淘汰賽播出期間並未當場公佈周延嘅得票率。然而節目組仲未將周延所得票數除去，所以根據其他歌手嘅得票率可自行計算出周延嘅得票率

踢館賽
呢期係歌手2018第三場競演、為第一輪踢館賽。第三期，喺北京時間2018年1月18號錄製、2018年1月26號夜晚8點喺湖南衛視播出。因之前周延嘅退賽，呢場由李泉作為首位補位歌手加入比賽，並修改賽制。踢館結果同淘汰情況將以呢場競演嘅成績計算，唔再累積第二場嘅成績。最終，蘇詩丁以第三名踢館成功，李聖傑呢場排包尾遭到淘汰。
^  A. 依照節目播放順序排序；李曉東實際出場順序係1號
^  B. 亦作現場結他手


排位賽
呢期係歌手2018第四場競演、為第二輪排位賽。第四期，喺北京時間2018年1月25號錄製、2018年2月2號夜晚8點喺湖南衛視播出。第二輪，華晨宇加入比賽、為第二位補位歌手。
^  A. 依照節目播放順序排序；李聖傑實際出場順序係1號
^  B. 亦作現場鋼琴演奏家


淘汰賽
呢期係歌手2018第五場競演、為第二輪淘汰賽。第五期，喺北京時間2018年2月1號錄製、2018年2月9號（農曆臘月廿四）夜晚8點喺湖南衛視播出，原定當晚播出嘅《2018湖南衛視春節聯歡晚會》就改檔至2月8號（農曆臘月廿三）晚播出。第二輪，由KZ·譚定安參加踢館賽、為第二位踢館歌手，最終獲得第一名暫時安全。
^  A. 預投票第一名
^  B. 原參賽曲：汪峰《存在》
^  C. 亦作現場鋼琴演奏家
^  D. 原名係《典獄司》，戈銳負責Rap
^  E. 戲曲同Rap保留咗《典獄司》入面嘅原版歌詞，填詞人係江淮沿岸


前兩場總排名
第二輪，因KZ·譚定安喺第二場獲得第一名暫時安全，所以張天遭到淘汰。
歌手2018 第二輪前兩場總排名

踢館賽
呢期係歌手2018第六場競演、為第二輪踢館賽。第六期，喺北京時間2018年2月9號錄製、2018年2月16號夜晚8點喺湖南衛視播出。
^  A. 依照節目播放順序排序；張天實際出場順序係1號
^  B. 亦作現場鋼琴演奏家
^  C. 結尾加入中文感謝詞


後兩場總排名
第二輪，因KZ·譚定安以後兩場綜合成績第三名踢館成功，所以蘇詩丁遭到淘汰。
歌手2018 第二輪後兩場總排名

第一場
呢期係歌手2018第七場競演、為第三輪第一場競演。第七期，喺北京時間2018年2月10號錄製、2018年2月23號夜晚8點喺湖南衛視播出。第三輪，騰格爾加入比賽、為第三位補位歌手。呢場競演原本係第三輪排位賽，之後因Jessie J缺席呢輪第二場競演而作廢。
^  A. 依照節目播放順序排序；蘇詩丁實際出場順序係1號
^  B. 預投票第一名
^  C. 前奏同結尾加入電影《鐵達尼號》主題曲《My Heart Will Go On》


排位賽
呢期係歌手2018第八場競演、為第三輪排位賽。第八期，喺北京時間2018年2月28號錄製、2018年3月9號夜晚8點喺湖南衛視播出。第三輪，由霍尊參加踢館賽、為終極踢館歌手。呢場競演原本係第三輪淘汰賽，之後Jessie J因綵排後突發疾病而缺席呢場競演，節目組從呢場重新開始排位賽，並重新抽籤出場順序，所以冇人遭到淘汰。
^  A. Rap用英文同菲律賓話相間演唱
^  B. 亦作現場鋼琴演奏家
^  C. 預投票第一名


踢館淘汰賽
呢期係歌手2018第九場競演、為第三輪踢館暨淘汰賽。第九期，喺北京時間2018年3月8號錄製、2018年3月16號夜晚8點喺湖南衛視播出。因病缺席上一場競演嘅Jessie J喺呢場競演正式回歸，所以節目組修改賽制。Jessie J喺呢輪成績將以呢場競演成績同上一場競演被記作0嘅得票數計算，而霍尊就要綜合呢場同上場成績進入前四名先踢館成功。如霍尊踢館成功，就要淘汰綜合兩場得票率最低嘅兩位歌手，相反就淘汰霍尊同綜合兩場得票率最低嘅一位歌手。呢期，華晨宇出場順序原本係3號、KZ·譚定安出場順序原本係1號，後來華晨宇同KZ·譚定安交換出場順序。
^  A. Rap由丁彥雪填詞
^  B. 預投票第一名
^  C. 亦作現場鋼琴演奏家


總排名
第三輪，KZ·譚定安遭到淘汰，另外因霍尊以綜合成績第三名踢館成功，所以李泉亦遭到淘汰。
歌手2018 第三輪總排名

排位賽（終極排位賽）
呢期係歌手2018第十場競演、為第四輪排位賽（終極排位賽）。第十期，喺北京時間2018年3月15號錄製、2018年3月23號夜晚8點喺湖南衛視播出。第四輪，郁可唯加入比賽、為終極補位歌手。
^  A. 依照節目播放順序排序；KZ·譚定安、李泉實際出場順序分別係1號、2號
^  B. 原曲係電影《我的父親母親》嘅配樂
^  C. 亦作現場鋼琴演奏家
^  D. 預投票第一名


淘汰賽（終極淘汰賽）
呢期係歌手2018第十一場競演、為第四輪淘汰賽（終極淘汰賽）。第十一期，喺北京時間2018年3月22號錄製、2018年3月30號夜晚8點喺湖南衛視播出。
^  A. 亦作現場鋼琴演奏家
^  B. 亦作現場結他手


總排名
第四輪，郁可唯遭到淘汰。
歌手2018 第四輪總排名

突圍賽
呢期係歌手2018第十二場競演、為淘汰歌手、補位歌手同踢館歌手嘅突圍賽。第十二期，喺北京時間2018年3月29號錄製、2018年4月6號夜晚8點喺湖南衛視播出。經過四輪競演後，Jessie J、張韶涵、汪峰晉級決賽；李曉東、李聖傑、張天、蘇詩丁、KZ·譚定安、李泉、郁可唯、霍尊、騰格爾、華晨宇進入突圍賽，爭奪四個突圍名額。呢期競演歌手出場順序係，在線嘅華晨宇、騰格爾、霍尊可隨便揀8－10號；非在線嘅七位歌手入面，在線時間最長嘅李泉可隨便揀1－7號，剩返六位歌手抽籤揀剩返嘅位置。抽到金色信封嘅兩位歌手分別係第五、六位出場，都可以喺抽完籤後即時知道自己嘅出場順序；而抽到白色信封嘅另外四位歌手就分別係第1－4位出場，佢地將直到第一位歌手正式出場前先會知道自己嘅出場順序。呢期喺正式投票之前設兩輪電子投票，分別喺第四位同第七位歌手唱完後進行，每位聽審每輪可投一票。每輪電子投票後，排包尾嘅歌手將直接遭到淘汰。最終，李曉東喺第一輪電子投票排包尾遭到淘汰，李聖傑喺第二輪電子投票排包尾遭到淘汰，華晨宇、李泉、騰格爾、霍尊突圍成功。
^  A. 亦作現場結他手
^  B. 菲律賓話同國語相間演唱，國語部分由林喬、野太、武婧同郭德紫毅填詞
^  C. 前奏加入哈利波特系列電影主題曲《Hedwig's Theme》
^  D. Rap由張天填詞
^  E. 前奏加入007系列電影主題曲《James Bond Theme》


總決賽
呢期係歌手2018第十三場競演、為總決賽。第十三期，喺北京時間2018年4月13號夜晚7點42分現場直播。
總決賽：分做兩輪。第一輪係「幫幫唱」環節，由歌手邀請幫唱嘉賓合演，並以分組對戰嘅方式進行。七位歌手分做三組，每組唔少過兩位同唔超過三位歌手，每組唱完後進行即時投票，得票率最高者晉級第二輪。七位歌手全部唱完後，所有待定歌手透過再次投票決出第四位晉級歌手。第二輪就係獨唱，四位晉級歌手全部唱完後進行即時投票產生呢季歌王。

第一輪
總決賽第一輪係「幫幫唱」環節，由歌手邀請幫唱嘉賓合演，並以分組對戰嘅方式進行。七位歌手分做三組，每組唔少過兩位同唔超過三位歌手，每組唱完後進行即時投票，得票率最高者晉級第二輪。七位歌手全部唱完後，所有待定歌手透過再次投票決出第四位晉級歌手。突圍賽結果宣佈完後，七位歌手按照歷史成績排名（單場冠軍次數）依次表達咗自己嘅分組意願。分完組後，三組各推舉一位代表抽取第一輪競演組別嘅出場順序。
^  A. Rap由KZ·譚定安一齊演繹
^  B. 亦作現場結他手


^  C. 亦作現場鋼琴演奏家
呢輪，Jessie J、汪峰、華晨宇喺組別演唱完後直接晉級第二輪，剩返四位歌手進入待定區。最終，騰格爾喺待定歌手投票環節攞咗第一名，並取得第四個晉級名額。

第二輪
總決賽第二輪就係獨唱。四位晉級歌手全部唱完後進行即時投票產生呢季歌王。上一輪競演攞到第四個晉級名額嘅騰格爾喺呢輪係第一個出場，剩返三位歌手就通過抽籤嘅方式決定最終出場順序。
^  A. 副歌部分係丁彥雪改編嘅詞同華晨宇改編嘅曲，比賽完後華晨宇用呢個做基礎寫出《新世界》


歌王之戰
總成績得出前，主持人公佈「終極歌王候選人」為Jessie J同華晨宇。最終Jessie J以47.49%最高嘅得票率優勢擊敗華晨宇嘅25.65%得票率，攞《歌手2018》歌王。
歌手2018 歌王之戰得票率

2018金典之夜
呢期係歌手2018第十四場競演、為「2018金典之夜」。第十四期，喺北京時間2018年4月20號夜晚7點30分現場直播。呢季巔峰會，由2017賽季嘅迪瑪希、獅子合唱團、張碧晨同袁婭維，2018賽季嘅Jessie J、華晨宇、汪峰、騰格爾、李泉、張韶涵同霍尊共十一位歌手參加。呢期出場順序係，歌手隨機揀包裝盒，抽到數字1就係首位出場歌手，之後由首位出場歌手指定其他兩組入面嘅歌手喺第二位出場，如此類推。
^  A. Rap由馬伯騫填詞


「濕地保護」任務
十一位歌手合共吸引一千四百零五萬人次。
歌手2018 關注「濕地保護」任務完成情況

前期籌備
早喺《歌手2017》就嚟完嗰時，好多微博娛樂營銷號紛紛爆料話，《歌手2017》會係《我是歌手》同《歌手》系列節目嘅最後一季，2018年開始唔會再製作，原因有三，一係《歌手2017》喺前期籌備同播出期間所面臨嘅一系列唔確定因素，二係加盟歌手嘅邀請難度比以往要有所加大，三係總導演都艷、總編劇孫莉將喺《歌手2017》完之後離職。然而喺2017年6月14號播出嘅《湖南新聞聯播》節目入面，總監製洪濤接受咗湖南衛視記者嘅採訪，佢喺採訪入面話，《歌手2018》已進入籌備階段，從而否定咗停播傳言。
呢季《歌手》首發陣容完全確定嘅時間比以往遲，同埋首發歌手陣容被認為比往季更加弱，而之前網傳嘅觀眾比較期待嘅張惠妹、鄭秀文、楊千嬅、華晨宇等歌手都冇出現喺首發歌手陣容入面，令唔少網友感到失落。首期節目正式錄製之前，總監製洪濤上台致詞，並哽咽表示「我只能說我盡力了」。而對於願意參加節目嘅歌手，洪濤話「不管我們請到的是誰，每一位歌手登上這個舞台都是一個要清零以往所有在歌壇累積的成績，重新開始的過程」，並向佢哋表示感謝。喺洪濤嘅致詞結束後，唔少觀眾為佢鼓掌歡呼。

播出期間
呢季節目喺後期製作上，節目組仲係持謹慎態度。唔單止延續咗上一季節目入面嘅唔喺歌曲製作人名單入面列出政治立場有問題或疑似有問題嘅藝人同音樂人個名嘅做法，仲對提詞器等涉及唔規範用字嘅地方做咗馬賽克處理。另外，對於節目競演歌曲嘅歌詞入面可能涉及到嘅語言文字唔規範嘅地方，節目組喺後期加配字幕時都會對呢啲字進行事先修改。

軼聞
2018年1月18號，有消息話由於受到PG One「夜宿門」事件嘅影響，中國嘻哈音樂市場將面臨全面整頓，所以周延將從嗰晚錄製嘅第一輪踢館賽開始退出比賽，佢嘅位置將由歌手李泉替補，已錄製好嘅第一輪淘汰賽就會將佢嘅鏡頭全數刪除。之後，有網友爆出周延同佢粉絲群負責人之間嘅微信對話內容，周延喺對話入面話「我們尊重所有的選擇，而且我第一場表演非常的震撼，我知足了」嗰日下晝，《成都商報》記者從知情人士到知道，周延已喺嗰日下晝返到重慶，間接證實咗退賽傳言。
而喺周延被爆出退賽傳聞後，唔少網民根據歷屆賽果去估歌王唔會頒畀非內地歌手，因此網上流傳Jessie J因身份問題都要退賽。但佢嘅音樂合夥人吉傑喺退賽消息盛傅嘅時候，就喺微博發文「開工咯！開心！！！」並貼上一張Jessie J嘅開工照打破退賽傳聞。
第三輪踢館淘汰賽播出後，多間自媒體平台上出現咗「汪峰、華晨宇不和鬧矛盾」等相關虛假、貶損性新聞，甚至惡意篡改節目正片字幕。以上相關虛假話題喺網上平台嘅轉載、擴散、傳播，嚴重侵害咗汪峰、華晨宇嘅合法權益，並畀《歌手》節目做咗重大聲譽損害。3月20號，《歌手》節目組通過官方微博發表聲明，否認汪峰、華晨宇不和傳聞，並將繼續監督一切侵權行為，上報相關法律部門進行備案。而喺節目組發表聲明之前，歌手汪峰就已經喺微博發文，寫話「花花，聽說我和你吵架啦」，華晨宇隨後轉發貼文，並寫話「啊？誰說的？找他去」，分別回應並否認不和傳聞。

爭議
2018年1月9號，《歌手2018》節目組發佈咗張韶涵嘅個人形象宣傳片，該宣傳片同時都係呢季首款歌手個人形象宣傳片。但係呢個宣傳片發佈後冇耐，就有網友指出該宣傳片同Chanel喺2017年9月1號發佈嘅Gabrielle香水廣告片有創意上嘅雷同，而隨後發佈嘅Jessie J嘅個人形象宣傳片亦一樣。截至1月11號，節目組已將涉事影片全部刪除。

節目播放平台
呢季節目喺2018年1月12號起逢星期五夜晚8點喺湖南衛視播出。新媒體平台方面，呢季節目由HBS旗下視頻網站芒果TV同優酷網聯合播出，台灣方面就由愛奇藝台灣站同步更新。
呢季節目嘅音頻版權由騰訊音樂娛樂集團獨家攞到，並透過旗下嘅QQ音樂、酷狗音樂、酷我音樂聯合發行。
馬來西亞嘅Astro全佳HD同星加坡嘅HUB都會台喺1月12號開始逢星期五夜晚8點同湖南衛視同步播出呢季節目，覆蓋範圍包括馬來西亞、汶萊同星加坡。另外，美國嘅天下衛視都喺太平洋時間1月12號開始逢星期五夜晚9點同湖南衛視24小時內同日播出呢季節目。
因版權問題，呢季節目開播初期所有YouTube影片都喺馬來西亞禁止播放，後續曾短暫解鎖李聖傑同張天嘅競演片段。截至1月19號，所有歌手嘅競演片段都已全部解鎖，之後喺1月21號解鎖節目正片。
呢季節目嘅台灣播映權由中天電視買到，中天綜合台喺2019年1月12號開始逢星期六夜晚8點播出。

收視率
同時段或交叉時段主要節目：
浙江衛視：《夢想的聲音2》／《王牌對王牌3》／《奔跑吧2》
江蘇衛視：《最強大腦5》
數據由央視索福瑞提供，調查範圍係四歲以上觀眾。
以上收視排名唔包括央視在內。
資料來源：衛視這些事兒、衛視小露電、TV未知數。
排名係星期五晚間所有綜藝節目嘅排名，並唔一定係同一時段。
《歌手集結時刻》同《歌手揭曉時刻》未計入收視同排名。